Državni udar u Hondurasu 1963.
<s>Državni udar od 3. listopada 1963. godine bio je vojni puč kojim je svrgnut demokratski izabrani predsjednik Hondurasa, Ramón Villeda Morales, a na vlast je došla vojna hunta na čelu s generalom Oswaldom Lópezom Arellanom.</s><s>Ovaj vojni udar označio je početak dvadesetogodišnje vojne vladavine u Hondurasu, koja je dokinuta tek 1982. godine.</s>

<s>Villeda Morales je na vlast bio došao 1957. godine te je za svog mandata donio vrlo progresivne radne zakone i proveo značajne agrarne reforme; uz to, želio je i oduzeti zemlju od američke kompanije United Fruit Company, što je, iako nikada nije provedeno, bilo izvor velikih tenzija.</s><s>Američki ambasador Charles F. Burrows vršio je veliki pritisak na Villedu Moralesa da vodi računa o američkim interesima u Hondurasu, što je ovaj spretno odbio; takva individualistička politika dovela je do optužbi za komunističke simpatije koje, međutim, nisu naštetile ugledu njegove stranke i njega.</s><s>Uz to, predsjednikovi odnosi s vojskom su se od 1957. naglo pogoršavali; pokušaj državnog udara 1959. godine spretno su spriječili studenti i pobornici Villede Moralesa, a subsekventno osnivanje Civilne garde kao zasebne predsjedničke vojske samo je pogoršalo odnose.</s><s>Uz to, raspravljalo se i o ukidanju vojske u cijelosti.</s>

<s>Predsjednički izbori bili su zakazani za 13. listopada 1963. godine, a očekivalo se da će Villedin stranački kolega, Modesto Rodas Alvarado, uvjerljivo pobijediti i tako nastaviti njegovu politiku.</s><s>Deset dana prije izbora, general Oswaldo López Arellano podigao je vojsku i izveo nasilni vojni puč koji je započeo noćnim napadom na nespremnu Civilnu gardu.</s><s>Vojska je vrlo brzo preuzela faktičnu vlast, a predsjednikom je postao López Arellano, koji je izdao deklaraciju u kojoj je istaknuo četiri problematične točke bivšeg režima – postojanje Civilne garde, favoriziranje interesa iste u odnosu na redovne vojne organe, infiltracija ljevičarskih i komunističkih ideja te kršenje načela slobodnih izbora.</s><s>Naravno, ne treba posebno naglašavati kako se ovdje radilo o blatantnoj propagandi, a Arellanove snage su u danima nakon puča nastavile s ubijanjem članova Civilne garde i Villedinih simpatizera.</s><s>Villeda Morales i Rodas Alvarado su hitno deportirani u Kostariku.</s>

<s>Sjedinjene Države, koje su imale direktan interes u Hondurasu, reagirale su nekonzistentno.</s><s>Američki ambasador Burrows otvoreno je podržao puč, smatrajući ga opravdanim zbog infiltracije komunističkih ideja u Honduras.</s><s>S druge strane, predsjednik Kennedy, koji je ugostio Villedu u Sjedinjenim Državama u studenom 1962. godine, osudio je puč te je odbio priznati Arellanovu vlast kao legalnu.</s><s>No, nakon što je Kennedy ubijen u studenom 1963. godine, njegov nasljednik, Lyndon B. Johnson priznao je vojnu vlast u prosincu 1964. godine.</s><s>Političari u Hondurasu također nisu bili blagonakloni prema vojnoj vlasti, međutim pritisci su s vremenom postali toliko snažni da su se morali pokoriti.</s><s>Zahvaljujući Arellanu, Sjedinjene Države su dodatno pojačale svoju gospodarsku eksploataciju Hondurasa, a država je u narednih 20 godina živjela pod vojnom diktaturom.</s>

<s>Reference</s>

<s>Literatura 
 Bowman, Kirk.</s><s>"The Public Battles over Militarisation and Democracy in Honduras, 1954–1963".</s><s>Journal of Latin American Studies 33(3), August 2001; pp.</s><s>539–560.</s><s>Accessed via JStor, 12 September 2013.</s><s>Bowman, Kirk.</s><s>Militarization, Democracy, and Development: The Perils of Praetorianism in Latin America.</s><s>University Park, PA: Pennsylvania State University Press, 2002.</s><s>Euraque, Darío A. Reinterpreting the Banana: Region and State in Republic Honduras, 1870–1972.</s><s>Chapel Hill: University of North Carolina Press, 1996.</s><s>LaFeber, Walter.</s><s>Inevitable Revolutions: The United States in Central America, Second Edition.</s><s>New York: W. W. Norton & Co, 1993.</s><s>Leonard, Thomas M. The History of Honduras.</s><s>Santa Barbara, CA: Greenwood (ABC-CLIO), 2011.</s><s>MacCameron, Robert.</s><s>Bananas, Labor, and Politics in Honduras: 1954–1963.</s><s>Foreign and Comparative Studies/Latin American Series, No.</s><s>5; Maxwell School of Citizenship and Public Affairs; Syracuse University, 1983.</s><s>Schulz, Donald E., and Deborah Sundloff Schulz.</s><s>The United States, Honduras, and the Crisis in Central America.</s><s>Boulder: Westview Press, 1994.</s>

<s>Vanjske veze 
 "Honduras Colonel Names Self Ruler", The Tuscaloosa News'' (AP), 4 October 1963, pp.</s><s>1, 2.</s>

<s>Historija Hondurasa
Honduras 1963
1963</s>

